Motief vir Pretoria-man se skietdood ondersoek | Maroela Media
Drie sterf in Centurion-ongeluk
200 kinders uit tehuise verwyder
Gauteng-hospitale swaar getref deur beurtkrag, sê DA
Agt uit oorstroomde myn gered
Een dood, vyf beseer in Durban-ongeluk
Gedagte vir die dag: Geniet sy goedkeuring
Motief vir Pretoria-man se skietdood ondersoek
Die toneel Donderdagaand (7 April 2016) in Ermastraat. Foto: Best Care-ambulansdienste
Die polisie ondersoek die motief vir die moord op 'n man van Pretoria wat Donderdagaand ten aanskoue van sy seun voor sy sakeperseel, in die weste van die stad, doodgeskiet is.
Kapt. Bonginkosi Msimango, woordvoerder van die polisie, het gesê André Bezuidenhout (67) is in sy motor in Ermastraat in Andeon doodgeskiet.
Msimango het gesê Bezuidenhout en sy seun was albei in die motor en het voor die hek van 'n busmaatskappy, waarvan hy die eienaar is, stilgehou, toe twee verdagtes verskeie skote op die motor geskiet het. Bezuidenhout is twee keer in sy bolyf getref en is op die toneel dood. Sy seun is nie beseer nie.
Volgens Msimango is die polisie nie seker wat die motief vir die moord was nie, aangesien niks gesteel is nie. "Die twee verdagtes het te voet gevlug, maar niks is gesteel nie. Dit was nie 'n rooftog nie en die motief word nog ondersoek," het Msimango gesê.
Xander Loubser, woordvoerder van Best Care-ambulansdienste wat op die toneel was, het aan Maroela Media gesê hulle het byna 'n halfuur lank gespook om Bezuidenhout weer by te bring, maar hulle kon niks vir hom doen nie. Hy is op die toneel dood verklaar.
Maroela Media het Bezuidenhout se familie genader, maar hulle wou nie kommentaar lewer nie. Volgens Loubser is hierdie een van talle skietvoorvalle die afgelope paar maande in Pretoria-Wes en loop die hele gebied onder 'n vlaag misdaad deur.
Msimango het ook aan Maroela Media bevestig misdaad is 'n groot probleem in die gebied, maar het beklemtoon die verskillende gevalle kan nie noodwendig met mekaar verbind word nie. "Vorige gevalle wat aangemeld is, was rooftogte of inbrake waartydens goedere gesteel is. In hierdie spesifieke geval is die motief nie duidelik nie en daarom kan die polisie dit nie met ander gevalle verbind nie. Die motief word wel ondersoek," het hy gesê.
Maroela Media het in Februarie berig die eienaar van Best Care-ambulansdienste het ook onder misdadigers in Pretoria-Wes deurgeloop toe hy langs die pad met 'n mes gesteek is. Kobus Bester (45) is deur 'n wit Volkswagen Golf met blou ligte in Van der Hoffweg van die pad af getrek en twee mans het uit die motor geklim en vir sy rybewys gevra. Hulle het daarna skielik sy bakkie se deur oopgemaak en hom uit die voertuig geruk, voordat hulle hom met 'n mes gesteek, geslaan en geskop het. Die aanvallers het met Bester se beursie en selfoon gevlug.
Deel van: Hoofnuus, SA-nuus
Leerder kritiek, talle gesteek in bye-aanval by skool
Breytenbach, medebeskuldigde dan verhoor
Rey · 3 jaar gelede
Al die geweld is te danke aan al die nuwe plakkerskampe in die gebied. Sê liewers niks….
KP · 3 jaar gelede
Terroriste is dan in beheer van die land, so wat verwag ons anders.
net ekke · 3 jaar gelede
Ek is in die omgewing geweld neem daagliks hier by ons toe dit is as of hul die kant wil begin skoonmaak ek stem saam vandat die gamora plakkerskamp hier tussen ons huise is het geweld baie toegeneem en dankie vir ons sektor mense hul doen stunning werk want ons sapd is nie opgewasse teen die crime nie sterkte vir die oom se familie en RIV
Xa · 3 jaar gelede
Ek raai dis mense wat nie van kompetisie hou nie. Polisie: Kyk na taxi eienaars en ander busdienste wat roetes deel met of wil oorvat van die man se besigheid.
SNEL · 3 jaar gelede
Baie sterkte aan die seun wat sy pa so moes sien sterf. Kan my nie eers indink hoe jy moet voel nie. Baie sterkte ook aan die res van die familie deur die moeilike tyd, mag die Here julle almal dra en krag gee.
Die minister van minerale hulpbronne meen Total se ontdekking van gaskondensaat aan die Suid-Kaapse kus is goeie nuus vir SA, terwyl Greenpeace sê dit sal katastrofiese gevolge vir klimaatsverandering inhou. Wat dink jy?
Dié ontdekking sal die Suid-Afrikaanse ekonomie 'n aansienlike hupstoot gee.
Ek stem saam met Greenpeace, die verbranding van hierdie gaskondensaat is nie die omgewingsimpak werd nie.
Dié ontdekking kan voordele vir SA inhou, maar ek twyfel in ons regering se vermoë om dit korrek te bestuur.